Luister: Bekende SA tweeling pak selfdoenprogram aanhttps://rak2.spens.co.za/radio/2015-onderhoude/k2-2015-06-05.mp3 Die K2-tweeling, oftewel Charlie en Alex Kotze, is die nuwe aanbieders van die selfdoenprogram ‘Oulap se rooi’. Foto: Facebook Alex en Charlie Kotze, ook bekend as die K2-tweeling, is alombekend in die modewêreld. Dié tweeling hou egter nie net hul lyf model nie, maar boer ook saam met hul pa buite Vredendal. Nou is hulle ook eersdaags te sien as die aanbieders van die selfdoenprogram Oulap se rooi. Dié televisiereeks is oorspronklik sowat 12 jaar gelede uitgesaai en fokus op opknapping in en om die huis. Maroela Media het met Alex gesels oor hul lewe tussen die plaas, die loopplank en nou die televisie. Indien jy ŉ vertrek in jou huis het wat ŉ nuwe baadjie nodig het, klik hier om in te skryf vir die program of om meer daaroor uit te vind. Inskrywings is oop tot 14 Junie 2015. Oulap se rooi is van 2 Julie op kykNET (kanaal 144 op DSTV) te sien.